stanford-oval/wikipedia huggingface dataset:
Head

Headin logo.
Headin valmistama lumilauta.
Head N.V. on urheiluvälineitä ja -vaatteita valmistava yritys, joka tunnetaan pääasiassa laskettelusuksista ja tennismailoista.
Yritys perustettiin vuonna 1950 Baltimoressa Yhdysvalloissa, mutta nykyään yrityksen pääkonttori on Itävallassa.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivu
Head First

Head First voi tarkoittaa seuraavia:
Musiikki

Head First (yhtye), suomalainen yhtye
Head First (The Babysin albumi), The Babysin albumi vuodelta 1978
Head First (Goldfrappin albumi), Goldfrappin albumi vuodelta 2010
Head First (Head Firstin albumi), Head Firstin albumi vuodelta 2022
Head First (Uriah Heepin albumi), Uriah Heepin albumi vuodelta 1983
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Head First”, voi hakea sivunnimihaulla, laajalla sivunnimihaulla tai tekstihaulla.
Heinrich Lübbe

Heinrich Lübbe (12. tammikuuta 1884 – 14. maaliskuuta 1940) oli saksalainen insinööri, joka suunnitteli Anthony Fokkerille ensimmäisen maailmansodan aikana lentokonekonekiväärin mekanismin (interrupter gear), jolla konekivääri voi ampua potkurin lapojen välistä.
Vuonna 1921 Lübbe osti vararikkoon ajautuneen Friedrichshafenin laivaston telakan, joka oli valmistanut lentokoneita ensimmäisen maailmansodan aikana. Vuonna 1925 hän nimesi sen Arado Flugzeugwerkeksi. Kun Lübbe kieltäytyi liittymästä kansallissosialistiseen puolueeseen, yhtiö kansallistettiin vuonna 1936.
Heinrich Lehmann-Willenbrock

Heinrich Lehmann-Willenbrock
Heinrich Lehmann-Willenbrock (11. joulukuuta 1911 Bremen – 18. huhtikuuta 1986 Bremen) oli saksalainen laivastoupseeri ja sukellusvenekomentaja. Laivastouransa 1931 aloittanut Lehmann-Willenbrock siirtyi huhtikuussa 1939 sukellusvenelaivastoon ja sai saman vuoden joulukuussa komentoonsa ensimmäisen veneensä, U-5.
Alkusyksystä 1940 Lehmann-Willenbrock komensi VIIC-tyypin sukellusvenettä U-96. Sen seitsemännellä partiomatkalla miehistöön liittyi sotakirjeenvaihtaja, luutnantti Lothar-Günther Buchheim, joka kolme vuosikymmentä myöhemmin kirjoitti kokemuksiinsa perustuen kirjan Das Boot. Heinrich Lehmann-Willenbrock toimi kirjan kapteenin, Ukon, esikuvana.
Sodan jälkeen Lehmann-Willenbrock oli kapteenina useilla kauppa-aluksilla ja vuonna 1969 hänestä tuli ydinkäyttöisen rahtilaiva NS Otto Hahnin kapteeni.
Erich Topp (vasemmalla), Lehmann-Willenbrock (keskellä) ja tunnistamaton upseeri (oikealla) Ranskassa toukokuussa 1941 palattuaan U-96:n partiomatkalta
HTG

Lyhenne HTG voi tarkoittaa seuraavia:
Haitin gourde, tunnus HTG, Haitin valuutta
Hugo Treffneri Gümnaasium, HTG, oppilaitos Virossa
Hotingin rautatieasema, liikennepaikkalyhenne Htg,  rautatieliikennepaikka Ruotsissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HTG”, voi hakea sivunnimihaulla, laajalla sivunnimihaulla tai tekstihaulla.
HTC One X+

HTC One X+ on lokakuussa 2012 esitelty matkapuhelin. Se on HTC Corporationin julkaisema päivitetty versio HTC One X -puhelimesta. Muutoksia ovat mm. 1,7 GHz päivitetty Tegra3-prosessori, hieman ylikellotettu GeForce ULP -näytönohjain ja isompi akku, sekä erilainen väriteema (musta/punainen), mutta valkoista väriä ei ole saatavilla.
Käyttöjärjestelmä on Android 4.1.1 'Jelly Bean'.
HMS

HMS (engl. His/Her Majesty’s Ship, ruots. Hans/Hennes Majestäts Skepp, suom. Hänen Majesteettinsa alus) alusten nimen etuliitteenä tarkoittaa aluksen kuuluvan hänen majesteettinsa laivastoon. Lyhennettä käyttävät pääasiassa Yhdistyneen kuningaskunnan laivasto Royal Navy sekä Ruotsin merivoimat.
Lyhenteen ja sen variaatioiden käyttö Yhdistyneessä kuningaskunnassa

Britannian kuninkaallisen laivaston sukellusveneet käyttävät nimensä edessä etuliitettä HM Submarine, joka joskus lyhennetään HMSm tai HMS/M. kuninkaallisen jahdin etuliitteenä käytetään lyhennettä HMY.
Kuninkaallisen laivaston pinta-aluksista käytetään nykyisin vain määritettä HM Ship, kun aiemmin etuliitteissä ilmaistiin myös aluksien tyyppi, kuten HM Frigate tai HM Sloop. Ensimmäisen maailmansodan aikoihin käytössä oli myös lyhenne HMM, His Majesty’s Monitor.
Etuliitettä HMHV on käytetty Amiraliteetin palvelukseensa vuokraamistaan aluksista (lyhenne sanoista His Majesty’s Hired Vessel).
Lyhennettä HMS käytetään myös rannikkolinnakkeista, joista Kuninkaallinen laivasto käyttää nimitystä kivifregatti. Sellaisia ovat muun muassa koulutuskeskus HMS Excellent pienellä saarella Portsmouthin satamassa.
Etuliitettä HMHS on käytetty laivaston sairaalalaivojen etuliitteenä, eräs näistä oli HMHS Britannic.
Lyhenteen ja sen variaatioiden käyttö Kansainyhteisön maissa

Koska Yhdistyneen kuningaskunnan hallitsija on myös Kansainyhteisön hallitsija, käyttävät yhteisön 16 jäsenmaata HMS-etuliitteen eri variaatioita:
Australia: HMAS — Her Majesty’s Australian Ship
Australian Victoria: HMVS — Her Majesty’s Victorian Ship (ei enää käytössä)
Bahama: HMBS — Her Majesty’s Bahamian Ship
Bermuda: HMBS — Her Majesty’s Bermudian Ship
Etelä-Afrikka: HMSAS - Her Majesty’s South African Ship (ei enää käytössä)
Intia: HMIS - Her Majesty’s Indian Ship (ei enää käytössä)
Kanada: HMCS — Her Majesty’s Canadian Ship
Uusi-Seelanti: HMNZS — Her Majesty’s New Zealand Ship
Gummeruksen suuri koirakirja

Gummeruksen suuri koirakirja on Gummeruksen kustantama tietokirja. Kirja on suomennos teoksesta The Complete Dog Book. Kirja ilmestyi vuonna 1997. Kirjan suomensi Diana Södersved. Kirjan valokuvat on ottanut John Daniels.
Kirja käsittelee koirien hoitoa ja kasvattamista sekä koulutusta. Kirjassa mainitaan myös useita koirarotuja.
Germán Burgos

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Germán Adrián Ramón Burgos
Syntymäaika: 16. huhtikuuta 1969 (ikä 55)
Syntymäpaikka: Mar del Plata, Argentiina
Pelipaikka: maalivahti
Pituus: 188 senttimetriä
Lempinimi: El Mono (suom. apina)
Junioriseurat
1986–1988: Almagro de Florida
Seurat
| Vuodet | Seura | O | (M) |
| 1989–1994 | Ferro Carril Oeste | 104 | (0) |
| 1994–1999 | River Plate | 94 | (0) |
| 1999–2001 | Mallorca | 12 | (0) |
| 2001–2004 | Atlético Madrid | 63 | (0) |
| Yhteensä | Yhteensä | 273 | (0) |
Maajoukkue
| 1995–2002 | Argentiina | 35 | (0) |
Valmennusura
2010: Carabanchel
2011: Catania (apuv.)
2011–2012: Racing Club (apuv.)
2011–2020: Atlético Madrid (apuv.)
2021: Newell’s Old Boys
2022: Aris Thessaloniki
 Seurajoukkueuran tilastot kattavat vain kansalliset sarjat.
Germán Adrián Ramón Burgos (s. 16. huhtikuuta 1969 Mar del Plata, Argentiina) on argentiinalainen jalkapallovalmentaja ja entinen maalivahti. Jalkapallon ohella Burgos on luonut uran myös rock-muusikkona.
Burgos tunnetaan parhaiten lempinimellä Mono (suom. apina). Joidenkin lähteiden mukaan lempinimi on peräisin hänen tavastaan venytellä roikkumalla maalin ylähirrestä otteluiden suvantovaiheiden aikana, mutta Burgos itse sanoo nimen olevan argentiinalaisen valmentajalegenda Carlos Griguolin keksintöä. Griguol kun oli hänen mukaansa pitänyt Burgosin ulkomuotoa "gorillamaisena".
Pelaajaura

Burgos teki debyyttinsä Argentiinan pääsarjassa syksyllä 1989 buenosairesilaisen Ferro Carril Oesten riveissä. Vuonna 1994 hän siirtyi saman kaupungin suurseuraan River Plateen, jossa hän pelasi neljän kauden ajan. Tämä oli palkinnoilla mitattuna Burgosin uran parasta aikaa. Hän voitti seurassa Argentiinan apertura-mestaruuden kolme kertaa (1994, 1996 ja 1997) sekä clausura-mestaruuden yhden kerran (1997). Lisäksi joukkue nousi Copa Libertadoresin mestariksi vuonna 1996 voittaen myös maanosan supercupin seuraavana vuonna.
Vuonna 1999 Burgos päätti kokeille onneaan Atlantin toisella puolen ja solmi sopimuksen Espanjan pääsarjassa pelaavaan Mallorcan kanssa. Kahden Mallorca-kauden jälkeen hän siirtyi valmentajansa Luis Aragonésin mukana pääkaupungin Atlético Madridiin, joka oli pudonnut alemmalle sarjaportaalle ja tavoitteli kiivaasti nousua takaisin pääsarjaan. Paluu toteutui keväällä 2002 ja ykkösmaalivahti Burgos oli yksi voiton takuumiehistä.
Burgosin peliura oli loppua ennen aikojaan, kun hänen todettiin sairastavan munuaissyöpää. Leikkauksessa hänen munuaisistaan poistettiin kasvain ja lääkäreiden mukaan lopullinen paranemisennuste oli erinomainen. Toivuttuaan operaatiosta Burgos teki vielä onnistuneen paluun jalkapallokentille, kunnes lopetti peliuransa kauden 2003–2004 päätteeksi.
Burgos pelasi Argentiinan maajoukkuessa 35 kertaa. Hän edusti maataan MM-tasolla kaksi kertaa vuosina 1998 ja 2002.
Valmentajaura

Pelaajauransa päättymisen jälkeen Burgos siirtyi valmennustehtäviin. Hän valmensi Atléticon eri juniorijoukkueita sekä toimi yhden kauden ajan kolmanneksi korkeimmalla sarjatasolla pelaavan Alcorcónin apuvalmentajana. Keväällä 2010 hänestä tuli ensimmäistä kertaa urallaan joukkueen päävalmentaja, kun kuudenneksi korkeimmalla sarjatasolla pelaava madridilaislaisseura RCD Carabanchel pestasi hänet. Alku oli menestyksekäs ja Burgosin johdolla seura onnistui nousemaan ylemmälle sarjaportaalle. Burgos erosi tehtävästä saman vuoden lokakuussa, kun hänen joukkueensa oli kerännyt ainoastaan kuusi pistettä sarjan seitsemästä ensimmäisestä ottelusta.
Tammikuussa 2011 Burgos palkattiin italialaisen Catanian apulaisvalmentaksi. Seuran päävalmentajaksi oli tuolloin nimitetty Diego Simeone, joka oli Burgosin entinen joukkuetoveri niin Atléticosta kuin Argentiinan maajoukkuestakin. Kesäkuussa 2011 Burgos seurasi Simeonea Cataniasta argentiinalaiseen Racing Clubiin. Kaksikko palasi Atléticoon saman vuoden joulukuussa, kun Simeonesta tuli seuran uusi päävalmentaja. Burgos jätti seuran heinäkuussa 2020 käynnistääkseen päävalmentajauransa uudelleen.
Maaliskuussa 2021 Burgos nimitettiin Argentiinan pääsarjassa pelaavan Newell’s Old Boysin päävalmentajaksi. Uusi valmennuspesti kesti vain 15 ottelun verran, kun seura ilmoitti saman vuoden kesäkuussa sopimuksen purkamisesta. Burgos palasi Eurooppaan alkuvuodesta 2022, kun hän solmi Kreikan pääsarjassa pelaavan Aris Thessalonikin kanssa kahden ja puolen vuoden mittaisen sopimuksen. Aris sijoittui Burgosin komennossa liigan kolmanneksi ja selvityi Konferenssiliigan karsintavaiheeseen. Burgos joutui kuitenkin jättämään tehtävänsä heti seuraavan kauden alussa.
Musiikkiura

Jalkapallon ohella Burgos on ollut aktiivisesti mukana musiikkielämässä. Hän aloitti uransa laulajana vuonna 1992 perustamalla La Piara -nimisen yhtyeen, joka levytti myöhemmin uudella nimellä Simpatía levyt Jaque al Rey (1999) ja Farolera de Tribunas (2000). Hänen viimeisin yhtyeensä The Garb julkaisi niin ikään kaksi levyä. Vuonna 2002 ilmestyi debyyttialbumi Líneas Calientes ja kolme vuotta myöhemmin viimeiseksi jäänyt levy Abismos. Burgos on sittemmin ilmoittanut musiikkiprojektien olevan tauolla, koska hän haluaa keskittyä jalkapallovalmennukseen. Burgosin yhtyeiden musiikkityyli on hard rock ja hänen merkittävin esikuvansa The Rolling Stones.
Aiheesta muualla

Burgosin esiintyminen Atléticon TV-mainoksessa YouTube-sivustolla (espanjaksi)
The Garbin musiikkia ja videoita MySpace-sivustolla (espanjaksi)
Argentiinan joukkue – Jalkapallon MM-kilpailut 1998
1 Roa |
2 Ayala |
3 Chamot |
4 Pineda |
5 Almeyda |
6 Sensini |
7 López |
8 Simeone |
9 Batistuta |
10 Ortega |
11 Verón |
12 Burgos |
13 Paz |
14 Vivas |
15 Astrada |
16 Berti |
17 Cavallero |
18 Balbo |
19 Crespo |
20 Gallardo |
21 Delgado |
22 Zanetti |
Valmentaja Passarella
Argentiinan joukkue – Copa América 1999
1 Burgos |
2 Ayala |
3 Sorín |
4 Ibarra |
5 Simeone |
6 Samuel |
7 Barros Schelotto |
8 Zanetti |
9 Palermo |
10 Ortega |
11 López |
12 Bizzarri |
13 Vivas |
14 Pochettino |
15 Berizzo |
16 Guglielminpietro |
17 Husaín |
18 Cagna |
19 Calderón |
20 Aimar |
21 González |
22 Riquelme |
Valmentaja Bielsa
Argentiinan joukkue – Jalkapallon MM-kilpailut 2002
1 Burgos |
2 Ayala |
3 Sorín |
4 Pochettino |
5 Almeyda |
6 Samuel |
7 C. López |
8 Zanetti |
9 Batistuta |
10 Ortega |
11 Verón |
12 Cavallero |
13 Placente |
14 Simeone |
15 Husaín |
16 Aimar |
17 G. López |
18 Kily |
19 Crespo |
20 Gallardo |
21 Caniggia |
22 Chamot |
23 Bonano |
Valmentaja Bielsa
HMS A.12

| HMS A> 12 |
| --- | --- |


Aluksen vaiheet
Rakentaja:  Vickers, Sons & Maxim, Barrow-in-Furness
Kölinlasku:  1903
Laskettu vesille:  8. maaliskuuta 1905
Palveluskäyttöön:  22. kesäkuuta 1908
Loppuvaihe:  myyty romutettavaksi 16. tammikuuta 1920
Tekniset tiedot
Uppouma:  190 t (pinnalla) 210 t (sukelluksissa)
Pituus:  32,08 m
Leveys:  3,89 m
Syväys:  3,20 m
Koneteho:  16-sylinterinen Wolseley-dieselmoottori 550 hv (410 kW) sähkömoottori 150 hv (110 kW)
Nopeus:  pinnalla: 11,5 solmua (20 km/h) sukelluksissa: 8 solmua (15 km/h)
Miehistöä:  2 upseeria ja 12 miehistönjäsentä
Aseistus
Aseistus:  2 x 18" torpedoputkea, joihin 4 torpedoa
HMS A.12 oli Britannian kuninkaallisen laivaston A-luokan sukellusvene.
Valmistus

Alus tilattiin osana vuosien 1903-1904 laivasto-ohjelmaa Vickers, Sons & Maximilta Barrow-in-Furnessista, missä köli laskettiin vuonna 1903. Alus laskettiin vesille 3. maaliskuuta 1905 ja valmistui 23. syyskuuta.
Palvelus

Alus myytiin romutettavaksi 16. tammikuuta 1920.
Aiheesta muualla

MaritimeQuest - HMS A.12 (englanniksi)
A-luokan sukellusveneet
Head Crusher

| ”Head Crusher” Megadeth |
| --- | --- | --- |

Singlen tiedot
 Albumilta: Endgame
 Julkaistu: 7. heinäkuuta 2009
 Formaatti: digi
 Tuottaja(t): Dave Mustaine & Andy Sneap
 Tyylilaji: thrash metal
 Kesto: 03.25
 Levy-yhtiö: Roadrunner
Megadethin muut singlet
| ”Never Walk Alone... A Call to Arms” 2007 | ”Head Crusher” 2009 | ”The Right to Go Insane” 2010 |
Head Crusher on yhdysvaltalaisen thrash metal -yhtye Megadethin single, joka julkaistiin vuonna 2009.
Kappaleet

Head Crusher – 03.25
Kokoonpano

Dave Mustaine – kitara, laulu
Chris Broderick – kitara, taustalaulu
James LoMenzo – bassokitara, taustalaulu
Shawn Drover – rummut
HTML-elementti

HTML-elementti on käsite, joka liittyy verkkosivujen rakentamiseen HTML (HyperText Markup Language) -kielen avulla. HTML on perustavanlaatuinen merkkauskieli, jota käytetään internetin sisällön luomiseen ja esittämiseen. HTML-elementit ovat rakennuspalikoita, joita käytetään määrittelemään sivun eri osat ja niiden toiminta.
Jokainen HTML-elementti kuvataan erityisellä tagilla, joka koostuu avaus- ja sulkutageista, esimerkiksi <p> ja </p> määrittelevät kappaleen elementin. Elementtien sisältö, kuten teksti, kuvat ja linkit, sijoitetaan näiden tagien sisään.
HTML-elementit ovat monipuolisia ja tarjoavat erilaisia toiminnallisuuksia. Esimerkiksi <img> -elementti käytetään kuvien näyttämiseen, <a> -elementti luo hyperlinkkejä muihin sivustoihin tai sivun sisäisiin kohtiin, ja <table> -elementti mahdollistaa taulukon luomisen.
Jokaisella HTML-elementillä voi olla myös ominaisuuksia, joita kutsutaan attribuuteiksi. Attribuutit antavat elementeille lisäominaisuuksia tai määrittelevät niiden toimintaa tarkemmin.
HTML-elementtien oikea käyttö ja merkintä ovat avainasemassa verkkosivujen saumattoman toiminnan ja tyylikkään ulkoasun takaamiseksi. Niiden yhdistäminen CSS:n (Cascading Style Sheets) avulla antaa kehittäjille mahdollisuuden muokata sivuston ulkoasua ja luoda visuaalisesti houkuttelevia käyttöliittymiä.
HTML-elementit muodostavat sisäkkäisen puurakenteen. Jokainen elementti tulee sulkea saman elementin sisällä kuin se on avattu. Esimerkki virheellisestä ja oikeasta tavasta:
<!-- Virheellinen tapa: <p> -elementti päättyy </em> -elementin ulkopuolella -->
<p>Tämä on <em>kursivoitu <p>teksti</em> kappale.</p>

<!-- Oikea tapa: <em> -elementti <p> -elementin sisällä -->
<p>Tämä on <em>kursivoitu</em> teksti kappaleessa.</p>
Head-Smashed-In Buffalo Jump

Head-Smashed-In Buffalo Jump
Head-Smashed-In Buffalo Jump sijaitsee Albertan provinssissa Kanadassa paikassa, jossa Kalliovuorten juurella olevat kukkulat alkavat nousta preeriasta. Se on UNESCOn maailmanperintökohde ja Amerikan alkuperäisväestön kulttuurin museo.
Historia

Tällaisia jyrkänteitä tasankojen alkuperäisasukkaat käyttiviät vuosituhansien ajan tappaakseen biisoneita. He ajoivat eläimet alas kalliolta. Mustajalat ajoivat biisonit Head-Smashed-In Buffalo Jumpiin laidunalueilta kolmen kilometrin päästä pitkin linjoja, joita reunustivat sadat kiviröykkiöt ja lopulta täyttä laukkaa yli kielekkeen. Kallio on 300 metriä pitkä ja se on korkeimmalta kohdaltaan 10 metriä alapuolella olevaa laaksoa korkeammalla. Aluetta käytettiin jo ainakin 6 000 vuotta sitten ja luukerrostumat ovat 10 metriä syviä. Biisoneiden ruumit käsiteltiin läheisessä leirissä.
Mustajalat kutsuivat kohdetta nimellä Estipah-skikikini-kots. Legendan mukaan nuori mustajalka halusi katsella, kun biisonit syöksyvät jyrkänteeltä. Hän kuitenkin kuoli pudonneen biisonin alle ja hänet myöhemmin löydettiin ruumiskasan alta "paikassa, jossa hänen päänsä murtui".
Head-Smashed-In hylättiin 1800-luvulla eurooppalaiskontaktin jälkeen. Eurooppalaiset rekisteröivät kohteen ensimmäisen kerran 1880-luvulla ja Amerikan luonnonhistorian museo suoritti ensimmäiset kaivaukset vuonna 1938. Unescon maailmanperintöluetteloon kohde otettiin vuonna 1981 todistuksena esihistoriallisesta elämästä ja alkuperäisasukkaiden tavoista.
Aiheesta muualla

Report on the State of Conservation of Head-Smashed-In Buffalo Jump (Arkistoitu – Internet Archive) (englanniksi)
Head-Smashed-In Buffalo Jump (englanniksi)
Head-Smashed-In Buffalo Jump UNESCOn sivuilla (englanniksi) (ranskaksi)
Hudson Taylor

| Hudson Taylor |
| --- | --- |
 Hudson Taylor 1893 allekirjoituksineen.
Henkilötiedot
Syntynyt: 21. toukokuuta 1832 Barnsley, Yorkshire, Englanti
Kuollut: 3. kesäkuuta 1905 (73 vuotta) Changsha, Hunan
Kansalaisuus:  britti
Ammatti:  lähetyssaarnaaja
Vanhemmat:  James Taylor ja Amelia Taylor (s. Hudson)
Puoliso:  1. Maria Jane Taylor (s. Dyer) 2. Jane Elizabeth ”Jennie” Faulding Taylor (s. Faulding)
Muut tiedot
Koulutus: lääketieteen tutkinto Royal College of Surgeonsissa
Merkittävät teokset: Uskonsankari Kiinan lähetystyössä 1-2 (1911-1913) Nuori Hudson Taylor muistelmiensa valossa (1938)
Järjestö:  China Inland Mission (CIM)
James Hudson Taylor (21. toukokuuta 1832 Barnsley, Englanti – 3. kesäkuuta 1905 Changsha, Hunan, Kiina) oli britannialainen protestanttinen lähetyssaarnaaja ja Kiinan sisälähetyksen perustaja (CIM, nykyään OMF International). Taylor vietti 51 vuotta Kiinassa. Hänen perustamansa lähetysyhdistys vastasi yli 800 lähetystyöntekijän tulosta maahan. Heidän toimestaan alkoi toimintaa 125 koulussa ja kirjattiin 18 000 kristityksi kääntymistä. Lähetysasemia oli yli 300 ja paikallisia avustajia kaikissa kahdeksassatoista maakunnassa yli 500.
Taylor tunnettiin Kiinan kulttuurin tuntijana ja innokkuudesta evankeliumin julistamiseen. Hän käytti kansallista kiinalaisten vaatetusta, vaikka se oli harvinaista sen ajan läheteillä. Hänen johtajakaudellaan CIM ei ollut yhteen tunnuskuntaan sidottu ja se kelpuutti työyhteyteensä eri protestanttisten ryhmien jäseniä naimattomat naiset mukaan lukien. Työntekijäjoukko oli monikansallinen. CIM kampanjoi oopiumikauppaa vastaan. Taylorista tuli yksi merkittävimmistä eurooppalaisista 1800-luvun Kiinan kävijöistä.
Historian tutkija Ruth Tucker kertoo Taylorin elämän merkityksestä: Apostoli Paavalin jälkeen muilla kuin Taylorilla ei ole ollut niin laajaa näkyä ja systemaattisuutta evankelioida niin suurta maantieteellistä aluetta.
Taylor kykeni saarnaamaan useilla Kiinan kielen variaatioilla, kuten  Mandarin, Chaozhoun murteilla and Wun alueilla Shanghain and Ningbon murteilla. Näistä viimeisen hän tunsi niin hyvin, että hän saattoi auttaa Uuden Testamentin kansankielisen laitoksen kirjoittamisessa.
Perhe

Taylor syntyi 21. toukokuuta 1832 kemisti-apteekkari ja metodistimaallikkosaarnaaja James Taylorin ja Amelia (s. Hudson) Taylorin perheeseen.
1858 Taylor avioitui Maria Jane Dyerin kanssa. Tämä oli Lontoon lähetysseuran pastorin Samuel Dyerin orpo tytär. Hudson tapasi tyttökoulun opettajana toimivan Marian Ningbossa. Perhe otti kasvatikseen ningbolaisen Tianxi-pojan. Perheen ensimmäinen oma lapsi kuoli 1858. Muut lapset: Grace 1859, Herbert 1861, Frederick 1862, Samuel 1864, Jane 1865 ja Maria 1867. Jane kuoli synnytyksessä ja Grace-tytär kuoli aivokalvontulehdukseen 1867.
1870 Taylorit tekivät vaikean päätöksen: he lähettävät Bertien, Freddien ja Marian (Samuel kuoli tuona vuonna) neiti Emily Blatchleyn mukana kotiin Englannissa. Noel syntyi heinäkuussa ja menehtyi ravitsemushäiriön takia puutostilaan. Maria itse menehtyi muutamia päiviä myöhemmin koleraan. Puolison kuolema järkytti Tayloria syvästi. Hänen oma terveytensä horjui jo aiemmin. Parantuakseen hän lähti Englantiin tavaroineen 1871.
Englannissa Taylor avioitui vuodesta 1866 lähettitoverina toimineen Jane Elizabeth "Jennie" Fauldingin kanssa. Hän ja Jennie palasivat Kiinaan loppuvuodesta 1872. He olivat Nanjingissa,  kun Jennie synnytti kuolleet kaksoset 1873. Tayloreille syntyi Ernest 1875 ja Hangzhoussa Amy 1876. Hudsonin ja Marian ainoa eloonjäänyt tytär Maria kuoli Wenzhoussa 1897. Tyttären perheeseen jäi lähetystyöntekijäaviomies John Joseph Coulthard ja neljä pientä lasta. Maria auttoi monta kiinalaista naista kristityksi lyhyen elämänsä aikana.
Terveyssyistä Taylor muutti vaimoineen eläkkeelle Sveitsiin. Vaimo Jennie kuoli syöpään Les Chevalleyresissa Sveitsissä 1905. Taylor palasi 11. ja viimeisen kerran Kiinaan. Hän kävi Yangzhoussa ja Zhenjiangissa sekä myös muissa kaupungeissa. Kuolema kohtasi hänet hänen lukiessaan kotona Changshassa. Hänet haudattiin ensimmäisen vaimonsa Marian vierelle Zhenjiangin pienelle englantilaisten hautausmaalle lähelle Jangtse-jokea.
Opiskelu

17-vuotiaana Taylor luki evankelioivaa traktaattilehtistä “Richard raukka”, Hän heräsi ja hänestä tuli kristinuskoa tunnustava joulukuussa 1849. Hän päätti lähteä Kiinaan lähetystyöhön.  Hän otti yhteyden Plymouth-veljien Bagdadissa toimivan lähetysjärjestön jäseneen ja oppi lähetystyön periaatteita. Tayloriin teki vaikutuksen Walter Henry Medhurstin teos  China: Its State and Prospects (Kiinan valtio ja sen mahdollisuudet). Hän alkoi opiskella Mandariini-kiinaa, kreikkaa, hepreaa ja latinaa.
1851 Taylor muutti Kingstoniin Robert Hardeyn lääketieteelliseksi assistentiksi. Hän alkoi valmistautua uskon ja palvelun mukaiseen elämään sekä halusi noudattaa Jumalan tahtoa kaikessa. Hän harjoitteli jakamalla ilosanomatraktaatteja ja saarnaamalla ulkona köyhälistölle. 1852 Taylor aloitti lääketieteen opinnot Royal London –sairaalassa Whitechapelissa. Tämäkin oli valmistautumista Kiinan työhön. Englannissa kiinnostusta herätti Kiinan sisällissota. Tämä virheellisesti kohdistui joukkoliikkeenä kristittyihin. Perustettiin kiinalainen evankelioimisjärjestö. Taylor tuli järjestön palvelukseen ensimmäisellä lähetysmatkallaan. Taylor lähti Kiinaan lääketieteen opinnot keskeyttäen 19. syyskuuta 1853
Myöhemmin Taylor täydensi tutkintonsa Surgeonsin Kuninkaallisessa yliopistossa harjoitellen Kuninkaallisessa Lontoon sairaalassa sekä suoritti siellä myös kätilöopinnot 1862.